RPC หน้าซีด! Q3 พลิกขาดทุน 26.22 ลบ. หลังรายได้จากการขายน้ำมันลดฮวบ
RPC หน้าซีด! Q3/59 พลิกขาดทุน 26.22 ลบ. จากปีก่อนกำไร 8.91 ลบ. หลังรายได้จากการขายน้ำมันลดฮวบ ขณะที่ช่วง 9 เดือนแรกมีกำไร 55.80 ลบ. ลดลง 72% จากปีก่อนกำไร 198.26 ลบ.
9 พ.ย. 2559

บริษัท อาร์พีซีจี จำกัด (มหาชน) หรือ RPC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 26.22 ล้านบาท หรือขาดทุนสุทธิ 0.02 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 8.91 ล้านบาท หรือมีกำไรสุทธิ 0.01 บาทต่อหุ้น
โดยผลการดำเนินงานในไตรมาสดังกล่าวที่พลิกขาดทุนเนื่องจากบริษัทมีรายได้หลักจากการจำหน่ายน้ำมันแบบค้าปลีกผ่านสถานีบริการน้ำมันของบริษัทฯ ภายใต้ชื่อ “PURE” โดยรายได้จากการขายมีทั้งสิ้นจำนวน 520 ล้านบาท ลดลง 39ล้านบาท สาเหตุมาจากราคาขายที่ลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 55.80 ล้านบาท หรือ  0.04 บาทต่อหุ้น ลดลง 72% จากช่วงเดียวกันของปีก่อนที่มีกำไรสุทธิ 198.26 ล้านบาท หรือ 0.15 บาทต่อหุ้น